STI ร่วมยินดีพิธีเปิด “รพ.รวมใจรักษ์”
STI ร่วมแสดงความยินดีในงานพิธีเปิด Grand Opening โรงพยาบาลรวมใจรักษ์ สุขุมวิท 62 ชูประสบการณ์แพทย์สูงเชี่ยวชาญในการรักษาโรคเฉพาะทาง
STI ร่วมแสดงความยินดีในงานพิธีเปิด Grand Opening โรงพยาบาลรวมใจรักษ์ สุขุมวิท 62 ชูประสบการณ์แพทย์สูงเชี่ยวชาญในการรักษาโรคเฉพาะทาง
5 ต.ค. 2565

นายกิตติศักดิ์ สุภาควัฒน์ กรรมการบริหาร บริษัท สโตนเฮ้นจ์ อินเตอร์ จำกัด (มหาชน) หรือ STI ร่วมแสดงความยินดีในงานพิธีเปิด Grand Opening โรงพยาบาลรวมใจรักษ์ สุขุมวิท 62 โดยงานนี้ STI เป็นผู้บริหารและควบคุมงานก่อสร้างของโครงการ ทั้งนี้โครงการได้เปิดให้บริการประชาชนเป็นที่เรียบร้อย หลังจากก่อสร้างแล้วเสร็จเมื่อไตรมาส 3 ที่ผ่านมา โดยได้รับเกียรติจาก นายประกิต อภิสารธนรักษ์ กรรมการบริษัทการแพทย์ สุขุมวิท 62 จำกัด ร่วมถ่ายภาพ และรับมอบกระเช้าแสดงความยินดี
สำหรับโรงพยาบาลรวมใจรักษ์ สุขุมวิท 62 เป็นโรงพยาบาลชั้นนำที่มุ่งการดูแลแบบองค์รวม โดยมีผู้ป่วยเป็นศูนย์กลาง ครอบคลุมการส่งเสริมการรักษาและฟื้นฟูสุขภาพด้วยการแพทย์ที่ได้รับมาตรฐานระดับสากล พร้อมด้วยเทคโนโลยีที่ทันสมัย
รวมถึงบุคลากรทางการแพทย์ที่เปี่ยมด้วยประสบการณ์ มุ่งเน้นให้เป็นโรงพยาบาลที่เชี่ยวชาญในการรักษาโรคเฉพาะทุกสาขา พร้อมบริการที่รองรับการเข้าสู่สังคมสูงอายุในประเทศไทย ซึ่งเป็นอาคารโรงพยาบาลสูง 12 ชั้น และชั้นใต้ดิน 1 ชั้น ขนาด 132 เตียง พร้อมอาคารจอดรถ 8 ชั้น และชั้นใต้ดิน 1 ชั้น ซึ่งนับเป็นการตอกย้ำกลยุทธ์ STI ที่ขยายความเชี่ยวชาญธุรกิจที่ปรึกษาและควบคุมงานก่อสร้างไปสู่ภาคอุตสาหกรรมก่อสร้างด้านอื่นๆ อีกด้วย